
	Tema
	Pirmoji pagalba

	Pamokos idėja
	Remiantis gyvenimo įgūdžių bendrąja programa, 3 klasės mokiniai turi mokėti atpažinti saugią ir nesaugią pirmajai pagalbai teikti aplinką, kada reikia skubiai kviesti pagalbą. Taip pat pažindinasi su pirmosios pagalbos veiksmų seka (pirmosios pagalbos kvietimas, krūtinės paspaudimai, defibriliacija). Tokiu būdu mokiniai ne tik įgyja praktinių įgūdžių, bet ir ugdosi gebėjimą greitai bei atsakingai priimti sprendimus kritinėse situacijose, padedančius išsaugoti žmogaus gyvybę. Taigi, pamokos metu siekiama kartu analizuoti ir atpažinti grėsmę gyvybei bei sveikatai keliančius veiksnius.

	Sąvokos
	Pirmoji pagalba –  tai tikslingi veiksmai, atliekami siekiant išsaugoti nukentėjusiojo gyvybę, iki kol atvyks greitoji medicinos pagalba.
P-P-P – pirmosios pagalbos taisyklė, reiškianti patikrink, paskambink, padėk.
Gaivinimas –  veiksmai, kuriais dirbtinai sužadinamos arba palaikomos staiga išnykusios gyvybinės organizmo funkcijos – širdies veikla (kraujotaka) ir kvėpavimas.
Defibriliatorius – tai prietaisas, kuris gali atkurti normalų širdies ritmą, kai žmogus yra be sąmonės ir be kvėpavimo (yra klinikinėje mirties būsenoje).
Heimlicho manevras –  tai technika, rekomenduojama atlikti siekiant padėti užspringusiam žmogui. Ji pagrįsta smūgiais į tarpumentę ir pilvo spustelėjimais.
Anafilaksija - tai sunki alerginė reakcija į svetimą ar susvetimėjusią biologiškai aktyvią medžiagą, kuriai veikiant pažeidžiamos įvairios organų sistemos (dažniausiai – oda, kvėpavimo, virškinimo ir širdies kraujagyslių sistemos).

	Įgūdžiai
	Atsižvelgiant į socialinės, emocinės ir sveikos gyvensenos kompetencijos raidos aprašą:
1. priimti sprendimus atsižvelgiant į saugumo, etinius ir visuomeninius veiksnius;
2. kasdienėse akademinėse ir socialinėse situacijose taikyti atsakingų sprendimų priėmimo įgūdžius;
3. vertinti sveikatą kaip vieną iš esminių vertybių, lemiančių asmens ir visuomenės gerovę bei gyvenimo kokybę.

	Tikslas
	Ugdyti gebėjimus taisyklingai atlikti pirmosios pagalbos veiksmus ir užtikrinti saugumą ne tik nukentėjusiajam, bet ir sau.

	Uždaviniai
	1. Atpažinti pavojingas ir saugias situacijas, kuriose galima arba negalima padėti nukentėjusiajam;
2. Išmokti pagrindinius pirmosios pagalbos žingsnius, kuriuos gali saugiai atlikti kiekvienas, ir pirmosios pagalbos veiksmų seką;
3. Paaiškinti, kaip saugiai elgtis nelaimės metu, kad apsaugotų ne tik save, bet ir nukentėjusįjį.

	Trukmė
	45 min.

	Pamokos pavadinimas
	Pirmoji pagalba: saugumas

	Priemonės
	· Projektorius;
· Kompiuteris;
· Gaivinimo manekenas (neturint galima kreiptis į visuomenės sveikatos specialistą, vykdantį sveikatos priežiūrą mokykloje, arba jam nesant – į mobiliosios komandos koordinatorių);
· Užspringimo liemenė (neturint galima kreiptis į visuomenės sveikatos specialistą, vykdantį sveikatos priežiūrą mokykloje, arba jam nesant – į mobiliosios komandos koordinatorių);
· Pirmosios pagalbos rinkinys (neturint galima kreiptis į visuomenės sveikatos specialistą, vykdantį sveikatos priežiūrą mokykloje, arba jam nesant – į mobiliosios komandos koordinatorių);
· Pagal galimybes – jogos kilimėlis (gaivinimo demonstracijai).

	PAMOKOS EIGA
	Pamokos planą sudaro 3 dalys:
1. Įžanga (5 min.)
2. Temos analizė (35 min.)
3. Refleksija (5 min.) 
PASTABA: mokytojas, taikydamas metodiką, gali koreguoti pamokos turinį ir užduočių sudėtingumo lygį, atsižvelgdamas į mokinių amžių, gebėjimus ir mokymosi poreikius.

	1. TEMOS ATSKLEIDIMAS/ ĮŽANGA
	Pristatoma tema – PIRMOJI PAGALBA: SAUGUMAS. Pamoka pradedama bendrų taisyklių aptarimu, siekiant sukurti saugią ir pagarbią aplinką diskusijai (skaidrė Nr. 1).

	2. TEMOS ANALIZĖ IR UŽDUOTYS
	EIGA
	REKOMENDUOJAMAS TURINYS

	
	PIRMOSIOS PAGALBOS SĄVOKA, P-P-P  REIKŠMĖ

	
	Mokytojas užduoda klausimą mokiniams: „Ar žinote, kas yra pirmoji pagalba?“ (skaidrė Nr. 2). Kai dauguma mokinių pasisako, mokytojas dar kartą užtvirtinimui pasako pirmosios pagalbos apibrėžimą (skaidrė Nr. 3).








Mokytojas užduoda klausimą mokiniams: „Ar esate girdėję apie P-P-P taisyklę? Ką šios raidės galėtų reikšti?“.
Išklausęs mokinių atsakymų, mokytojas pristato P-P-P taisyklę (skaidrė Nr. 4).

Mokytojas pristato pirmąjį P – Patikrink ir pristato pavojus, su kuriais galime susidurti. Kartu su mokiniais mokytojas įvardija pavaizduotus pavojus. (skaidrė Nr. 5).







UŽDUOTIS NR. 1: AR ESU SAUGUS?
· Skaidrė Nr. 6 – užduotis atliekama su visa klase.
· Skaidrė Nr. 7 – atsakymai po užduoties atlikimo.













Paaiškiname, kad tik kai esame saugūs, galime įvertinti nukentėjusiojo būklę. Nukentėjusio sąmonės vertinimas (skaidrė Nr. 8).



Mokytojas vėl užduoda klausimą mokiniams: „Kaip manote, ką reiktų daryti Jums, jei šiuo atveju nukentėjusysis neatsiliepia nei į mūsų klausimus, nei į pajudinimą?’“
Laukiama vaikų „minčių lietaus“. Mokytojas pasako teisingą atsakymą. (Ats: ieškoti suaugusiojo pagalbos - suaugęs įvertintų kvėpavimą arba kviesti greitąją pagalbą) (skaidrė Nr. 9).


Mokiniams užduodamas klausimas: „Kokiu numeriu reikia skambinti atsitikus nelaimei?’’ (skaidrė Nr. 10).
Vaikams atsakius į klausimą, perjungiama skaidrė ir dar kartą pakartojamas bendrojo ryšio pagalbos telefonas 112 (skaidrė Nr. 11).






Mokytojas pristato paskutiniąją P – Padėk. (skaidrė Nr. 12).
	Pirmoji pagalba - tai tokia pagalba, nesudėtingi veiksmai, kurią suteikiame žmonėms, kai jie susižeidžia ar suserga, kol atvyksta greitoji pagalba arba suaugęs asmuo.

Siūloma akcentuoti, kad kai įvyksta nelaimė, nelaimingas atsitikimas, turime pasistengti išlikti ramūs. Sunkioje situacijoje gali pasidaryti neramu, bet jei kvėpuosime ir pabandysime nusiraminti, situaciją galėsime įveikti kur kas greičiau.


Pirmosios pagalbos taisyklė yra P–P–P, kuri reiškia Patikrink, Paprašyk pagalbos/Paskambink, Padėk.



Rekomenduojama pabrėžti,  kad tik įsitikinę, jog esame saugūs aplinkoje, galime suteikti pagalbą nukentėjusiam asmeniui. Svarbu likti saugiems, nes galbūt vieninteliai galėsime padėti nukentėjusiems. Gali kilti daug įvairių pavojų: gyvūnai; sprogimai, gaisras; pikti (agresyvūs) asmenys; avarija, transporto eismas; elektros poveikis ir kt. 


Užduotis skirta atpažinti, ar aplinka yra saugi ar nesaugi teikti pirmąją pagalbą. 
· Išsirinkite kelis mokinius atsakymui, kad pasisakytų tiek manantys, jog saugu, tiek tie, kurie mano kitaip.
· Klauskite „Kodėl taip manai?“, kad mokiniai pagrįstų savo sprendimą.
· Skatinkite diskusiją tarp vaikų – leiskite išgirsti skirtingas nuomones.
· Po užduoties apibendrinkite kiekvieną situaciją,, ar aplinka iš tikrųjų yra saugi, ar nesaugi, ir kodėl.
· Pabrėžkite, kad pirmiausia svarbu pasirūpinti savo saugumu, o tik tada padėti kitam.

Rekomenduojame pabrėžti, kad žmogau pirmiausia neliečiame, o ramiai paklausiame. Jei žmogus neatsiliepia, galime pabandyti jį pajudinti (už pečių, kaip parodyta paveikslėlyje).


Rekomenduojama akcentuoti, kad kai patikrinome ar esame saugūs, ar nukentėjusysis turi sąmonę, galime vadovautis kita P – paskambink/ paprašyk pagalbos. Esant įvairioms situacijoms (pvz.: susižeidus ranką, susimušus koją, esant stipriam skausmui ar pamačius nukentėjusį, galbūt gulintį asmenį) pirmiausia turime kviesti suaugusį asmenį: jei esame mokykloje - mokytoją, namuose - tėvelius/senelius/globėjus ar kt.

Galima papasakoti apie 1-1-2 „veido“ taisyklę. Kaip galime lengvai atsiminti šį telefono numerį: 1 burna, 1 nosis, 2 akys (rodome pirštais ir sakome garsiai).
Akcentuoti, kad paskambinus telefonu atsilieps asmuo/dispečeris ir prašys papasakoti, kas nutiko bei pasakyti adresą vietos, kurioje esate. Nėra reikalo bijoti,  nes dispečeris su kuriuo kalbėsite visą laiką bus su jumis, sakys ką daryti, kol atvažiuos pagalba.

Rekomenduojama pabrėžti, kad kalbant tiek su greitosios pagalbos dispečeriu prie nukentėjusio žmogaus, tiek slaugant sergantį brolį ar sesę, visuomet galime jiems padėti. Pirmiausia, galime nuraminti ir pasakyti, kad pagalba jau atvyksta, galime šiltai apkloti, pasirūpinti, jei žmogus guli, galime įvertinti ar jis reaguoja.

	
	GAIVINIMAS

	
	Mokytojas klausia mokinių: „Kas yra gaivinimas?“.
Mokiniai dalinasi mintimis (skaidrė Nr. 13).








Mokytojas užtvirtina atsakymą ir pademonstruoja, kaip atliekamas gaivinimas (skaidrė Nr. 14). Paklausiama mokinių, kas norėtų pamėginti (sprendžiama pagal pamokos laiką. Galima pasiūlyti pamėginti po pamokos).
	Rekomenduojame pabrėžti, kad gaivinimas yra gyvybiškai svarbus veiksmas, kurį atliekame, kai žmogus nekvėpuoja ir jo širdis sustoja. Jo tikslas – palaikyti kraujo cirkuliaciją, kad smegenys ir kiti gyvybiškai svarbūs organai gautų deguonį. Tinkamai atliktas gaivinimas užtikrina, kad kraujas būtų pompuojamas per visą kūną, kol atvyks pagalba ar bus galima panaudoti defibriliatorių, apie kurį kalbėsite kitose skaidrėse.
Svarbu paminėti, kad atliekame 30 krūtinės spaudimų, po kurių seka 2 įpūtimai. Atlikdami gaivinimą svarbu išlaikyti ritmą ir spaudimo gilumą. 


	
	DEFIBRILIATORIUS

	
	Toliau mokytojas mokiniams užduoda klausimą: „Kas yra defibriliatorius?“ (skaidrė Nr. 15).
Kai mokiniai atsako, mokytojas apibendrina visų mintis (skaidrė Nr. 16).

Mokytojas mokiniams užduoda klausimą: „Ar žinote, kur galima rasti defibriliatorių?“ 
(skaidrė Nr. 17). Kai mokiniai atsako, mokytojas užtvirtina atsakymus.

	Pabrėžiama, kad defibriliatorius yra tinkamas gaivinti bet kurį suaugusį žmogų ir vaiką nuo 1 metų amžiaus ir kol kas, ta yra viena efektyviausių pasaulyje žinomų gaivinimo priemonių.

Galime paklausti, ar mokiniai yra matę defibriliatorių? Pabrėžiama, kad defibriliatorių galima rasti: didžiosiose parduotuvėse (LIDL ir kt.), mokyklose, autobusų, traukinių stotyse, traukiniuose, oro uostuose ir kt.

	
	PAGRINDINĖS SITUACIJOS, SU KURIOMIS GALIME SUSIDURTI (UŽSPRINGIMAS, MAŽAS/DIDELIS KRAUJAVIMAS, ANAFILAKSINĖ REAKCIJA)

	
	Skaidrė Nr. 18 – pirmosios pagalbos situacijos. Galima paklausti, kokias situacijas, kuriose reikia kito žmogaus pagalbos, mokiniai žino.

Įvykus diskusijai, mokytojas pristato pagrindines nelaimingas situacijas su kuriomis galime susidurti kasdien. Pirmoji – užspringimas. Mokytojas užduoda klausimą mokiniams: „Ar kažkam teko susidurti patiems ar žiūrėti pažįstamą užspringstant?“
Mokiniai dalijasi savo patirtimi, papildomai mokytojas gali paklausti, ką tokiu atveju mokiniai darė/kaip reagavo? (skaidrė Nr. 19).

Mokytojas paklausia mokinių dar vieno klausimo: „Ką daryti, jei užspringai?“
Mokiniai dalijasi savo mintimis. Toliau mokytojas pristato, kaip reikėtų elgtis tokioje situacijoje, kaip padėti sau ir kaip padėti kitam (skaidrė Nr. 20). Jei turite užspringimo liemenę, galima pademonstruoti.


Toliau mokytojas klausia mokinių: „Ką daryti, jei bėga kraujas?“ 
Mokiniai dalinasi savo mintimis (skaidrė Nr. 21).

Toliau mokytojas pristato veiksmų eigą, kai yra silpnas ir stiprus kraujavimas (skaidrė Nr. 22).



















Mokytojas pristato dar vieną situaciją – anafilaksinę reakciją. Mokytojas klausia mokinių: „Ar žinote, kas yra alergija? Nuo ko žmogui gali kilti alerginė reakcija?“(skaidrė Nr. 23).

Mokiniai dalinasi savo mintimis.
Mokytojas paaiškina, kad alerginė reakcija gali būti skirtingo stiprumo. Kartais ji būna labai stipri ir gali būti pavojinga gyvybei. Tokia reakcija vadinama anafilaksija. Ji gali prasidėti labai greitai, todėl svarbu mokėti ją atpažinti ir žinoti, kada būtina kviesti pagalbą (skaidrė Nr. 24).



Mokytojas pristato pagrindinius anafilaksinės reakcijos požymius. 

Mokytojas klausia mokinių: „Ką darytumėte, jeigu pastebėtumėte žmogų, kuriam sunku kvėpuoti, tinsta lūpos ir svaigsta galva?“
Mokiniai dalinasi savo mintimis.
Mokytojas pristato, kaip reikėtų elgtis įtarus anafilaksinę reakciją (skaidrė Nr. 24).

	




Siūloma pristatyti, kad yra du užspringimo būdai: tai dalinis (kai žmogus kosėja) bei visiškas (kai žmogus negali kosėti). Svarbu žinoti, jei žmogus kosėja - netrankykite per nugarą. Dažnai tėveliai irgi taip daro, tačiau to daryti negalima. Galime nuraminti žmogų ir skatinti jį kosėti. Jei žmogus užspringsta pilnai, gabaliukas ar kt. užstringa žmogaus kvėpavimo takuose, jam bus sunku išleisti minimalų garsą, todėl jis dažniausiai bus susiėmęs už kaklo savo rankomis - tai tarptautinis užspringimo ženklas. Jei pamatote, kad žmogus užspringęs, atkreipkite kitų suaugusiųjų dėmesį ar kvieskite pagalbą.




Rekomenduojame pristatyti, kaip elgtis įsipjovus, nukritus ir nusibrozdinus kelį ar alkūnę, kai pradeda bėgti kraujas (veiksmų demonstracijai naudojamos priemonės iš vaistinėlės):
· Žaizdą reiktų nuplaut (vandeniu arba specialiu dezinfekciniu skysčiu). 
· Paimti tvarstį ir žaizdą apvalyti bei užspausti, siekiant sustabdyti kraujavimą. 
· Galūnę galime šiek tiek pakelti. 
· Jei kraujavimas yra labai stiprus, reiktų nedelsiant surasti suaugusį asmenį, kuris galėtų padėti, tačiau žaizdą reiktų kuo stipriau spausti. 
· Galime naudoti sterilias servetėles, tvarsčio aprišimą ir laikyti bent 3 minutes. 
Svarbiausia paminėti saugumo taisykles: 
· svetimo kraujo be pirštinių liesti negalima. Jei pirštinių neturime, galime priemones paduoti nukentėjusiajam ir pasakyti, ką daryti.

Svarbu pabrėžti, kad reikia pasilenkti į priekį ir dviem pirštais spausti nosį.





Siūloma pabrėžti, kad anafilaksiją gali sukelti maistas, vaistai ar vabzdžių įgėlimai.
Mokytojas klausia mokinių: „Kaip galime atpažinti, kad žmogui prasidėjo anafilaksinė reakcija?“



Siūloma paaiškinti, kad žmogui gali būti sunku kvėpuoti, tinti lūpos ar veidas, atsirasti bėrimas, svaigti galva. Svarbu atkreipti mokinių dėmesį, kad požymiai gali atsirasti greitai ir stiprėti, todėl tokioje situacijoje pagalbos laukti nereikėtų.

Siūloma pabrėžti, kad reikia išlikti ramiems, kuo greičiau kviesti suaugusįjį ir skambinti 112. Žmogaus negalima palikti vieno, kol atvyks pagalba. Jeigu žmogus turi epinefrino autoinjektorių, jį gali panaudoti suaugęs žmogus.



	
	UŽDUOTIS NR. 2: AR PRIVALAU KVIESTI PAGALBĄ?
· Skaidrė Nr. 25 – užduotis pristatymas
· Skaidrė Nr. 26 – užduotis atliekama su visa klase arba atskirai po vieną

	Situacijos paveikslėliuose:
1. Žmogus rodantis užspringimo ženklą
2. Nestiprus įpjovimas
3. Galvos skausmas
4. Avarija, kurios metu žmonės susižeidė
5. Stotelėje gulintis žmogus, kuris nereaguoja į mūsų pakalbinimus ir pajudinimus
6. Skęstantis žmogus
Užduotį galima atlikti dviem būdais:
· Visi kartu. Įvardijamos visos situacijos ir rankų pakėlimo būdu atsakoma ar mokinys šioje situacijoje kviestų pagalbą ar ne. Galima padiskutuoti kartu, ar būtinai kviesite greitąją pagalbą ar užtektų suaugusio žmogaus pagalbos.
· Atskirai (užtruksite šiek tiek ilgiau). Įvardijamos visos situacijos, skiriamos 3-5 minutės, kad mokiniai savarankiškai nuspręstų, ką darytų skirtingose situacijose. Visiems baigus, diskutuojama kartu, ką mokiniai darytų paveikslėliuose pavaizduotose situacijose.

	3. REFLEKSIJA
	Prisimename pamokos metu sužinotą informaciją (skaidrė Nr. 28)
Vėliau paklauskite mokinių:
· ką naujo šiandien sužinojote?
· kas labiausiai įsiminė?
· kaip manote, ką kiekvienas turėtų žinoti apie pirmąją pagalbą?

	5. PRITAIKYMAS
	Paprašykite mokinių, grįžus namo, parodyti bent vienam iš artimųjų kaip:
· įvertinti asmens būklę, ar žmogus sąmoningas;
· elgtis, jei pats užspringai arba užspringo kitas žmogus;
· elgtis, jei įsipjovei.

	6. SKAITMENINIAI ŠALTINIAI
	Vaizdo įrašai: 
· „Kaip suteikti pirmąją pagalbą“ (animacinis);
· „Kaip padėti užspringusiam žmogui“ (animacinis); 
· „Užspringimas“.

	7. REKOMENDUOJAMA LITERATŪRA
	Sveikatos apsaugos ministerijos parengta informacija:
· ką reikia žinoti apie pirmąją pagalbą;
Lietuvos kariuomenės Dr. Jono Basanavičiaus karo medicinos tarnybos parengta informacija:
· „Pirmosios pagalbos teikimo vadovas“.

